Grundejerforeningen

SOLSKIN

**Referat**

**Bestyrelsesmøde i grundejerforeningen Solskin**

## Tid: Lørdag den 21. august 2021 klokken 14:00

## Sted: Syrenvej 4, Havnsø

## Deltagere: Ditte Hagelin (Formand),

## Annie Kogler (Kasserer),

## Lars Vendelbo Nielsen (Sekretær),

## Hanne Thorup (Suppleant),

## Uffe Kjær (Revisor suppleant, afgående Formand).

## Dagsorden:

1. Godkendelse af seneste referat (møde afholdt 29. maj, 2021)
2. Meddelelser fra formanden,
3. Opfølgning på foreningens aktiviteter efter generalforsamling
   1. Skel-grund-sti ved Tulipanvej 4
   2. Genoptag af sag om opsætning af hjertestarter
   3. Badebro
4. Budget – nyt estimat?
5. Eventuelt

## Referat

1. Godkendelse af seneste referat.

Referat af bestyrelsesmøde afholdt 29. maj 2021 var i forvejen godkendt af Uffe, Annie og Lars (tidligere bestyrelse).

1. Meddelelser fra formanden

Der var ingen særskilte meddelelser fra formanden, som ikke var dækket af mødets øvrige dagsorden.

1. Opfølgning på foreningens aktiviteter
2. **Skel/sti ved Tulipanvej 4**

Ditte havde i forvejen kontaktet (mail og telefon) Kalundborg kommune, med følgende udbytte:

* Der er ikke tale om en brandvej – kommunen opererer ikke med sådanne.
* Der henvises til lov om privat fællesvej, som stien hører under, hvori står om beplantning (§61 stk.2): Når det er nødvendigt af hensyn til vejens istandsættelse eller til færdslen, kan kommunalbestyrelsen kræve træer og anden beplantning på, i eller over en privat fællesvej fjernet, nedskåret, opstammet eller studset. Ifølge stk. 3 hedder det videre: Kommunalbestyrelsen kan påbyde den enkelte grundejer, ud for hvis ejendom beplantningen er placeret, eller fra hvis ejendom beplantningen stammer, at udføre arbejde, jf. stk. 2. Hvis et sådan påbud ikke efterkommes inden for den fastsatte frist, kan kommunalbestyrelsen lade arbejdet udføre for den pågældendes regning.
* Kommunen oplyste at man ikke har praksis for at reagere medmindre vejen/stien er ufarbar.

Ditte arbejder videre med kommunen.

Lars foreslog at en advokat skulle gennemgå vore vedtægter for at optimere disse i forhold til ovenstående situation og tilbød at betale omkostninger hertil. Forslaget blev ikke vedtaget.

Lars foreslog at man, i stil med andre grundejerforeninger, udformer et ordensreglement for at præcisere hvad der er den enkelte grundejers ansvar. Forslaget blev ikke vedtaget.

Bestyrelsen inspicerede stien, og kunne ikke umiddelbart lokalisere stubbe på stien, der skulle fræses.

1. **Hjertestarter**

Ifølge referat af generalforsamling i Grundejerforeningen Havnsø Park (vor meget større naboforening) var forespurgt/efterlyst en hjertestarter. Det kunne give et bredere fundament for projektet hvis det blev forestået af Havnsø Park, mens Grundejerforeningen Solskin tilbyder at foretage en forholdsmæssig betaling. Lars kontakter Havnsø Park for at høre om mulighederne.

1. **Badebro**

Der var enighed om at det kunne være dejligt med en badebro. Uffe har meget materiale hertil. Lars efterlyste et budget og udtrykte bekymring for hvad projektet kunne løbe op i. Uffe mener ikke det behøver at være en stor sag og foranlediger ansøgning til kommunen – så kan budgettet følge, når vi ved hvad vi må etablere.

1. Budget - estimat

Der følges op på budget ved næste bestyrelsesmøde.

Det blev aftalt, at der inden næste istandsættelse/vedligeholdelse af vej skal indhentes tilbud i henhold til konditioner fastlagt af bestyrelsen. Lars er tovholder.

1. Eventuelt

Bestyrelsen overrakte Uffe et par gode flasker som tak for 17 års god og tro tjeneste. Dette burde være gjort ved generalforsamlingen.

Hanne foreslog vor hjemmeside gjort mere inspirerende og eventuelt gjort i stand til kommunikation mellem beboerne. Eventuelt en Facebook profil. Hanne kigger videre på mulighederne, som tages op og diskuteres ved næstkommende møde.

Hanne efterlyste lidt mere social aktivitet beboerne imellem. Dette kunne også skærpe interessen for arbejdsopgaver i grundejerforeningen. Bestyrelsen vil tilstræbe at f.eks. næste generalforsamling blev kombineret med social aktivitet. Bestyrelsen vil ved kommende møder følge op på mulige tiltag for 2022.

Bestyrelsen opfordrer alle, som måtte have set eller har problemer med rotter, om at meddele dette til kommunen – dette er vi pligtige til.

Næste møde blev bestemt til lørdag den 20/11-2021 hos Hanne.

Referat: Lars